โอกาวะ (จังหวัดฟูกูโอกะ)

โอกาวะ () เป็นนครที่ตั้งอยู่ทางตะวันตกเฉียงใต้ของจังหวัดฟูกูโอกะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 กรกฎาคม ค.ศ. 2024 ประมาณ 30,860 คน มีความหนาแน่นของประชากร 918 คนต่อตารางกิโลเมตร

 ภูมิศาสตร์ 

โอกาวะตั้งอยู่ทางตอนใต้ของจังหวัดฟูกูโอกะ ติดกับเขตแดนจังหวัดซางะ มีแม่น้ำชิกูโงะไหลจากทิศตะวันออกเฉียงเหนือไปยังทิศตะวันตกเฉียงใต้ผ่านตัวเมืองซึ่งเป็นพื้นที่ราบเรียบ บริเวณใจกลางเมืองของโอกาวะมีแม่น้ำฮานามูเนะที่เป็นลำน้ำสาขาไหลลงสู่แม่น้ำชิกูโงะ

 เทศบาลข้างเคียง 

 จังหวัดฟูกูโอกะ
 นครคูรูเมะ
 เมืองโอกิ
 นครยานางาวะ
 จังหวัดซางะ
 นครซางะ
 นครคันซากิ

 ภูมิอากาศ 
โอกาวะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในโอกาวะอยู่ที่ 16.3 °C ปริมาณน้ำฝนเฉลี่ยทั้งปีอยู่ที่ 1,946 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 27.1 °C และต่ำสุดในเดือนมกราคมอยู่ที่ประมาณ 6.0 °Cภูมิอากาศโอกาวะ: อุณหภูมิเฉลี่ย สภาพอากาศรายเดือน

 สถิติประชากร 
ตามข้อมูลสำมะโนประชากรของญี่ปุ่น ประชากรของโอกาวะลดลงในช่วง 50 ปีที่ผ่านมา

 ประวัติศาสตร์ 
พื้นที่ที่เป็นโอกาวะในปัจจุบัน เดิมเป็นส่วนหนึ่งของแคว้นในอดีตที่ชื่อแคว้นชิกูโงะ ครั้นในยุคเอโดะ พื้นที่แห่งนี้ถูกแบ่งออกเป็นแคว้นศักดินาคูรูเมะและแคว้นศักดินายานางาวะ หลังจากการปฏิรูปเมจิ ได้มีการประกาศใช้ระบบเทศบาล เมืองโอกาวะได้รับการจัดตั้งขึ้นเมื่อวันที่ 1 พฤษภาคม ค.ศ. 1889 ใน ค.ศ. 1890 ได้มีการสร้างเขื่อนกั้นน้ำขึ้นที่กลางแม่น้ำชิกูโงะโดยวิศวกรชาวดัตช์ชื่อ Johannis de Rijke เมืองโอกาวะได้ผนวกหมู่บ้านข้างเคียงเข้ามาเป็นส่วนหนึ่งเมื่อวันที่ 1 เมษายน ค.ศ. 1955 และยกฐานะเป็นนครโอกาวะ


 การเมืองการปกครอง 

โอกาวะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครที่เป็นฝ่ายนิติบัญญัติระบบสภาเดียวซึ่งประกอบด้วยสมาชิก 15 คน ในแง่ของการเมืองระดับจังหวัด นครโอกาวะกับเมืองโอกิรวมกันเป็นเขตเลือกตั้งที่ให้สมาชิกสภาจังหวัดฟูกูโอกะจำนวน 1 คน ในแง่ของการเมืองระดับชาติ นครโอกาวะเป็นส่วนหนึ่งของเขตเลือกตั้งที่ 6 จังหวัดฟูกูโอกะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

 เศรษฐกิจ 
โอกาวะขึ้นชื่อในเรื่องการผลิตงานไม้ที่เกี่ยวข้องกับเฟอร์นิเจอร์ ซึ่งเริ่มมาตั้งแต่ช่วงปลายยุคมูโรมาจิ

 การศึกษา 
โอกาวะมีโรงเรียนที่สังกัดเทศบาลนคร ได้แก่ โรงเรียนประถมศึกษา 8 แห่ง และโรงเรียนมัธยมศึกษาตอนต้น 2 แห่ง โรงเรียนที่สังกัดคณะกรรมการการศึกษาจังหวัดฟูกูโอกะ ได้แก่ โรงเรียนมัธยมศึกษาตอนปลาย 1 แห่ง นอกจากนี้ยังมีโรงเรียนมัธยมศึกษาตอนปลายเอกชนอีก 1 แห่ง และโอกาวะยังเป็นตั้งของมหาวิทยาลัยสุขภาพและสวัสดิการนานาชาติ (International University of Health and Welfare) วิทยาเขตโอกาวะ

 การขนส่ง 
 รถไฟ 
โอกาวะไม่มีเส้นทางรถไฟโดยสารให้บริการเลยนับตั้งแต่การยุติการให้บริการทางรถไฟสายซางะของการรถไฟแห่งประเทศญี่ปุ่นเมื่อ ค.ศ. 1987 สถานีรถไฟที่ใกล้ที่สุดหากเป็นสำหรับพื้นที่ทางตอนกลางและตอนใต้ของโอกาวะคือ สถานีรถไฟนิชิเต็ตสึยานางาวะ บนสายเท็นจิงโอมูตะของบริษัทรถไฟนิชิเต็ตสึ ในนครยานางาวะ สำหรับพื้นที่ทางตะวันออกของโอกาวะจะเป็น สถานีรถไฟฮัตโจมูตะ ในเมืองโอกิ และสถานีรถไฟคามาจิ ในนครยานางาวะ และสำหรับพื้นที่ทางตอนเหนือของโอกาวะจะเป็น สถานีรถไฟไดเซ็นจิ ในนครคูรูเมะ

 ทางหลวง 





 เมืองพี่น้อง 
  ปอร์เดโนเน (Pordenone) ประเทศอิตาลี

 บุคคลที่มีชื่อเสียง 
 ทัตสึโนซูเกะ ยามาซากิ () - นักการเมืองและรัฐมนตรีของญี่ปุ่นในช่วงก่อนสงคราม
 อิวาโอะ ยามาซากิ () - นักการเมืองและรัฐมนตรี
 ทากาโนริ จินไน () - นักแสดงและผู้กำกับภาพยนตร์
 มาซาโอะ โคงะ () - นักดนตรีและนักแต่งเพลง

 อ้างอิง 

 แหล่งข้อมูลอื่น 




หมวดหมู่:นครในจังหวัดฟูกูโอกะ